བྱེ་བྲག་གི་བད་གྱུར་ཟ་ཁུའི་ནད་རྟགས་ལ་གོང་གསལ་གྱི་སྤྱི་རྟགས་སྟེང་དུ་ཁ་ཟས་མི་འཇུ་བ་དང་དང་ག་འགགས་པ།གཉིད་ཆེ་ཞིང་ལུད་པ་མང་ཞིང་སྐྱུག་པར་བྱེད་པ་སོགས་པའི་རྟགས་རྣམས་འབྱུང་ལ།མཁྲིས་གྱུར་ཟ་ཁུའི་ནད་རྟགས་ལ་གོང་གསལ་གྱི་སྤྱི་རྟགས་སྟེང་དུ་ཕོ་མཚན་དང་ལྒང་བར་ལ་ཟུག་རྒྱག་ཅིང་ན་བ་དང་ཁ་སྐམ་པ།ལུས་ཚ་བ།ཐུར་དུ་འཁྲུ་ཞིང་རིམས་ནད་འདེབས་སླ་བ་སོགས་ཀྱི་རྟགས་རྣམས་འབྱུང་བ་དང་རླུང་གྱུར་ཟ་ཁུའི་ནད་རྟགས་གོང་གསལ་གྱི་སྤྱི་རྟགས་སྟེང་སྙིང་འཕར་བ་དང་གཉིད་མེད་པ།དབུགས་མི་བདེ་བ།འདར་གཟེར་རྒྱག་པ།ཟས་རྔན་ཞིང་ལུད་པ་མང་བ་ལ་སོགས་ཀྱི་རྟགས་རྣམས་འབྱུང་བ་ཡིན་ནོ།།